Diari Oficial de la Generalitat Valenciana


Sumari del DOGV 1740, del 09-03-1992 (1992/824171)

ORDRE de 7 de febrer de 1992, de la Conselleria de Cultura, Educació i Ciència, per la qual dicta normes per a l'elecció del Consell Escolar de l'Institut de Batxillerat a Distancia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/07/(1)/dof/vci/html**

### Dades del document

Número de DOGV
:   1740

Data del DOGV
:   09-03-1992

Secció del DOGV
:   DISPOSICIONS GENERALS

Número del document
:   1992/824171


Data del document
:   07-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 7 de febrer de 1992, de la Conselleria de Cultura, Educació i Ciència, per la qual dicta normes per a l'elecció del Consell Escolar de l'Institut de Batxillerat a Distància de la Comunitat Valenciana.  
El Decret 90/1987, de 7 de juliol, del Consell de la Generalitat Valenciana, que desplega parcialment el títol III de la Llei Orgànica 8/1985, de 3 de juliol, reguladora del dret a l?educació, va aprovar el reglament dels òrgans de govern de l?Institut de Batxillerat a Distància (IBAD-CV) de la Comunitat Valenciana.  
La disposició final primera d'aquest decret faculta la Conselleria de Cultura, Educació i Ciència per a dictar, en l?àmbit de les seues competències, les disposicions per a l?execució i desplegament del 'que hi disposa.  
L'Ordre d'11 de novembre de 1987, de la Conselleria de Cultura, Educació i Ciència, va establir les normes per a l?elecció del consell escolar i dels òrgans unipersonals de l?Institut de Batxillerat a Distància de la Comunitat Valenciana i l?Ordre de 6 de febrer de 1990, de la Conselleria de Cultura, Educació i Ciència, dictà normes per a la renovació del consell escolar d'aquest centre.  
Atés que el manament dels membres electius del consell escolar del centre a què fa referència l'article 30 del Decret 90/1987, de 7 de juliol, és a punt de concloure, cal regular el procediment d'eleccions per a la renovació d'aquests llocs per tal d'aconseguir la participació en el govern de l?Institut de Batxillerat a Distància de la Comunitat Valenciana de tots els sectors socials directament implicats, i així obtenir la participació conjunta de la comunitat escolar recollida en la Llei Orgànica del Dret a l?Educació.  
Per tot això i fent ús de les facultats que em confereix l'article 35 de la Llei de la Generalitat Valenciana, de 30 de desembre, del Govern Valencià,  
ORDENE:  
Article primer  
Abans del dia 6 d'abril de 1992 es constituirà, en l?Institut de Batxillerat a Distància de la Comunitat Valenciana, la junta electoral, segons que preveu l'article dinou del Decret 90/1987, de 7 de juliol, pel qual aprova el reglament dels òrgans de govern de l?Institut de Batxillerat a Distància de la Comunitat Valenciana.  
Article segon  
Per posar en marxa el procés electoral, el director/a portarà a efecte les accions següents:  
1. l'elaboració dels censos electorals dels diversos sectors: professors, alumnes i personal d'administració i serveis, i n'indicarà el nom, els cognoms i l'adreça.  
2. " determinació, mitjançant un sorteig, dels membres dels diversos sectors que han de formar la junta electoral del centre així com d'un membre suplent per cadascun dels sectors afectats.  
3. La comunicació als interessats que han estat designats mitjançant un sorteig per a formar part de la junta electoral del centre i la convocatòria d'aquests per a la constituir-la.  
4. Així mateix, adoptarà les mesures preparatòries necessàries per tal de facilitar les diverses actuacions posteriors del procediment d'elecció, en aplicació de l'article 5.3. del Decret 90/1987, de 7 de juliol.  
Article tercer  
La celebració de les eleccions dels representants dels diferents sectors de la comunitat escolar en el Consell Escolar de l?Institut de Batxillerat a Distància s'efectuarà abans del 6 de maig de 1992.  
Article quart  
Al llarg del procés electoral, la junta electoral del centre portarà a efecte les accions compreses en l'article dinou del decret 90/1987, de 7 de juliol, en els apartats 2 i 3.  
Article cinquè  
Per al procediment i les fases de les eleccions dels representants dels distints sectors hom s'ajustarà al que disposa a aquest efecte el Decret 90/1987, de 7 de juliol.  
Article sisè  
Quan haja conclòs el procés d'elecció dels representants dels diferents sectors en el consell escolar del centre, la junta electoral, els proclamarà oficialment, en el termini màxim de 24 hores, a través d'una acta que serà publicada al tauler d'anuncis del centre, indicant-hi que es podran presentar reclamacions contra la proclamació de candidats electes en el termini de dos dies, davant la junta electoral, la qual decidirà sobre aquestes.  
Transcorregut aquest termini es trametrà una còpia de l'acta a la Direcció General de Centres i Promoció Educativa.  
Article setè  
Dins del termini dels deu dies següents a la proclamació per la junta electoral dels candidats electes, el director convocarà la sessió constitutiva del consell escolar del centre.  
Article vuitè  
Als efectes d'elegibilitat els alumnes matriculats en els centres col·laboradors, es consideraran alumnes de l?Institut de Batxillerat a Distància de la Comunitat Valenciana.  
DISPOSICIONS FINALS  
Primera  
La Direcció General de Centres i Promoció Educativa és autoritzada perquè en l?àmbit de la seua competència, dicte les instruccions necessàries per al desplegament i l'aplicació del que preveu aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Valencia, 7 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI